CELEX: C2005/193/20
Language: et
Date: 2005-08-06 00:00:00
Title: Kohtuasi C-221/05: Eelotsusetaotlus, mille esitas Supreme Court, Ireland 11. mai 2005. aasta määrusega kohtuasjas Sam McCauley Chemists (Blackpool) Ltd ja Mark Sadja versus Pharmaceutical Society of Ireland, Minister for Health and Children, Ireland ja Attorney General

6.8.2005   
            
            
               ET
            
            
               Euroopa Liidu Teataja
            
            
               C 193/12
            
         Eelotsusetaotlus, mille esitas Supreme Court, Ireland 11. mai 2005. aasta määrusega kohtuasjas Sam McCauley Chemists (Blackpool) Ltd ja Mark Sadja versus Pharmaceutical Society of Ireland, Minister for Health and Children, Ireland ja Attorney General
   (Kohtuasi C-221/05)
   (2005/C 193/20)
   Kohtumenetluse keel: inglise
   Euroopa Ühenduste Kohus on saanud Supreme Court, Ireland'i 11. mai 2005. aasta määrusega esitatud eelotsusetaotluse kohtuasjas Sam McCauley Chemists (Blackpool) Ltd ja Mark Sadja v. Pharmaceutical Society of Ireland, Minister for Health and Children, Ireland ja Attorney General, mis saabus kohtukantseleisse 19. mail 2005.
   Supreme Court, Ireland küsib Euroopa Kohtult eelotsust järgmises küsimuses:
   Kas nõukogu 16. septembri 1985. aasta direktiivi 85/443/EMÜ (1), mis käsitleb farmaatsiaalaste diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid teatava farmaatsiaalase tegevusega seotud asutamisõiguse kasutamise hõlbustamiseks, artikliga 2
   
               a)
            
            
               pannakse liikmesriigile kohustus, mis piirneb üksnes direktiivi artikli 2 lõikes 1 ettenähtud kvalifikatsiooni tunnustamise nõudega, välja arvatud artikli 2 lõikes 2 määratletud uute apteekide rajamise puhul või
            
         
               b)
            
            
               pannakse liikmesriigile eraldi kohustus tunnustada artikli 2 lõikes 1 ettenähtud kvalifikatsioone, kuid lisaks sellele jäetakse liikmesriikidele õigus otsustada, kas selline tunnustamine laieneb isikutele, kes omavad kvalifikatsiooni artikli 2 lõikes 2 määratletud uute üldsusele avatud apteekide rajamise puhul?
            
         
      (1)  EÜT L 254, 24.9.1985, lk 37.